На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017 и 95/2018), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о првом ребалансу буџета општине Гаџин Хан за 2019. годину („Службени лист града Ниша“ број 112/2018,58/2019) и предлога Службе за буџет, финансије и пореску администрацију број 400-989/19-IV/01 од 10.10.2019. године,

Општинско веће општине Гаџин Хан на седници одржаној 10.октобра 2019. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2019. годину (“Службени лист града Ниша” број 112/2018, 58/2019):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 76.**

 **Економска класификација 499000 - Средства резерве**

**ОДОБРАВАЈУ СЕ** средства у износу од од **120.000,00** динара (стодвадесетхиљададинара) Општинској управи општине Гаџин Хан за трошкове доделе награда даровитим ученицима, студентима и младима људима са територије општине Гаџин Хан.

1. Средства из тачке 1. овог предлога распоређују се у оквиру

 **Раздео 5**

 **Програм 15 – Локална самоуправа**

 **0602- 0001 – Функционисање локалне самоуправе и градских општина**

 **Функција 130 - Опште услуге**

 **Позиција 66/1**

 **Економска класификација 472700 – Накнаде из буџета за образовање, културу, науку и спорт**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2019. годину и финансијског плана Општинске управе општине Гаџин Хан утврђено је да не постоји позиција 66/1, економска класификација 472700-Накнаде из буџета за образовање, културу, науку и спорт (472712-Студентске награде, 472713-Ученичке награде, 472731-Спортске награде). Комисија за доделу награда даровитим ученицима, студентима и младим људима општине Гаџин Хан је донела Одлуку о избору добитника награда и износима додељених награда број 668/19-III од дана 09.10.2019. године којом се прецизира да се издвоје средства за доделу награда за две ученице средњих школа, ђака генерације основне школе ,,Витко и Света,, и једног талентованог спортисту-одбојкаша у висини од по 30.000,00 динара..

Средства се издвајају из текуће буџетске резерве како би се измириле горе наведене обавезе.

Број: 06-400-675/19-III

У Гаџином Хану, 10.10.2019. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК ОПШТИНСКОГ ВЕЋА,

 Марија Цветковић